kk ru kk war zh ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk ru kk kk kk kk ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk kk kk kk kk kk it kk kk el kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk kk ru ky mn kk kk tt oc kk fr kk sl kk fr kk hu uk kk kk kk ru en kk be en ky kk en kk hbs_cyr en kk ru en kk kk en kk kk en kk ru en kk ru en kk tt en kk kk kk kk pt kk fr kk fr ky kk fr kk zh kk fr kk kk ca kk fr kk nl kk de kk de kk kk kk kk kk kk kk ru tt kk kk es kk kk
Мырзан КЕНЖЕБАЙ. Қазіргі жастар қазақтың келешегі ме?
АЛАШ ОРДА – 100 ЖЫЛ!
Ұлт болмысы – әдеби бәйге!
Мырзан КЕНЖЕБАЙ. Қазіргі жастар қазақтың келешегі ме?
Иә, ақсақал адам әр сөзін ойланып, көкірегінде пісіріп, қай нәрсенің де әділін айтуға ден қойып сөйлегені ләзім. Олар өйтпеген күнде бүгінгі ұрпаққа да, ертеңгі ұрпаққа да орасан зор-залалын, зиянын тигізеді. Өйткені, алып мұхиттардың өзінде кейінгі толқын алдыңғы толқынның ізімен жүріп отыратыны сияқты адам баласы да өзінің алдындағыларға қарап өседі және адам баласы өзінің алдындағылардың ең жаман, ең зиянды әрекеттерін жылдам, әрі оңай қабылдайды, соған еліктейді. Әрі жәдігөй, әрі алаяқ, әрі ұяттан, ұлттық тілі мен ұлттық мінез-құлқынан мақұрым, намысы жоқ, сөзінің еш фәтуасы жоқ, парықсыз, сатқын ұрпақ солай қалыптасады. Бұның ақыры ұлттың жер бетінен жойылып кетуіне әкеп соғады. Бұл – бір.
Екіншіден, бүгінгі ақсақалдар қазіргі қазақ жастарының жүріс-тұрысындағы жан шошырлық өрескелдіктерді, олардың сөз саптауындағы былапыт пен ластықты, мен қазақпын ғой демейтін өз ұлтына деген селқостықты, керенаулықты, келеңсіздік пен толып жатқан жан жирендіретін сорақылық пен дөрекілікті, көргенсіздікті, соған қоса сауатсыздықты, ұлттық намыссыздықты көрмей, білмей отырған жоқ. Өз ұрпағының, немере- шөберелерінің бойындағы бұл қасіретті көріністі олар үйінен алысқа бармай-ақ, таяғына сүйеніп есігінің алдына шыға сала-ақ көріп жүр. Ол былай:
Есік алдында бөбектер ойнайтын алаңқайдағы орындықтарда, әткешектерде, күркелерде жанына бір-бір «кока-кола», «пепси-кола» немесе сыра шишаларын, бір-екі қорапша «Соуверен» не «Мальборо» темекісін қойып, көк түтінді бұрқыратып отырған жап-жас ұлдар мен қыздар. Шыққыр көзің көріп тұрғаннан кейін, сөздеріне еріксіз құлақ түрсең, айтып отырған әр сөзінің кележағында орыстың үш және бес қаріптен тұратын боқтық сөзі, сосын түрмеден шыққандардың жаргон сөздері. Қолдарын ебедейсіз ербеңдетіп, бет-аузын алуан түрге келтіріп сөйлемесе, өз ойын дәл жеткізе алмай қиналатыны да ап-анық байқалады. Тағы біраз жүрсеңіз, тапа-талтүсте бір-бірінің ішкиімінің (дамбалының десек бүгінгі қазақтар мәдениетсіз деп сөгеді), ышқырлығына, жігіті қыздың төстартқышына (бюстгалтеріне) қолын сұғып жіберіп көзін тарс жұмып алған шикіөкпе ұл мен қыз. Тіпті, әрі өткен, бері өткендерді адам екен деп қымсынбайды?
Бұл – бұл ма?! «Одан да әрмен өткенде» ұзынша орындықта шалқасынан жатқан бозбаланың қос аяғын өзінің қос қапталына жіберіп, үстіне атша мініп алған жап-жас бүлдіршін қызды көресіз. Олар да әрлі-берілі өтіп жатқандарды ит екен, кісі екен деп жатқан жоқ, тіпті бірнәрсе дегің кеп қарасаң, дереу бетіңе бажырая қарап «маған не істейсің, қазір Қазақстанда ашық қоғам орнаған, біз Ресей мен Батыстан үлгі-өнеге алған өркениетті жастармыз» дегенді аңғартып тұлабойыңды көзімен «нахально» тінтіп, түгендеп шығады. Міне, біздің билік басындағылар мен соларды өтірік қолпаштап, «бірлігіміз жарасқан татулығымызды» бұзбауға қызмет ететін ақсақалдардың «Мен жастарға сенемін» деп жүрген бүгінгі жастары осылар.
Жас ұрпақты үйде ата-ана тәрбиелесе, олардың түздегі тәрбиешісі– мектеп. Бүгінде сол мектептердегі шәкірттердің бойында ұлтымызда, жалпы мұсылман елдерінде әл-мисақтан қалыптасқан кішіпейілділік, инабат-ізет дегеннің ұшығы да қалмай баратқан сияқты. Бір ғана мысал келтірейік: Қазір жоғары оқу орындары түгіл мектептегі шәкірттер мұғалім мен мұғалиманың көзінше темекі шегіп, аяғының астына шырт-шырт түкіріп тұра береді. Жоғары сыныптағы ұлдар мен қыздар мектеп ауласында осы жасқа келгенше біз естіп көрмеген былапыт сөздерді сапырып тұрады және сол былапыт, жиренішті, боқтық сөздердің бәрі орыс сөздері. Әлемдегі ең озық, ең үлгі-өнегелік тәрбие қасиетті исламды ұстанған түрік халықтарында қалыптасқан еді. Бұл ұлттық үрдіс-салт, ғадет-ғұрып, үлгі-өнеге өзбек, тәжік, әзірбайжан, түркімен сияқты түркітектес бауырларымызда әлі де өз күшінде, берік сақталған күйінде тұр. Тек біздер, яғни, қазақтар ғана бұл ұлық тәрбиеліліктен, бұл үлгі-өнегеден бұратола безініп, күнделікті тілмен айтқанда ұлы мен қызы бетімен кеткен, ойына келгенін істейтін, орысша сөйлесек өзгелерден озық тұрамыз деп ойлайтын ақымақтық түсінікке бой алдырған ұлтқа айналып барамыз. Осының бәрі Қазақстанды Кеңес заманында басқарған басшылардың орыстандыру саясатынан 25 жыл өтсе де әлі де арыла алмай отырғанымыздың кесіріме деген де ойға кетеміз. Әлгі мектеп ауласындағы жастар туралы мысал біз күні бойы көшеде көріп жүрген сұмпайылықтың мыңнан бірі ғана. Қазір Қазақстанға таңертең ұшақпен келген келімсектер кешқұрым бір-бір қазақ қызын қолтығынан алып мейманханадағы нөміріне кіріп бара жатқанын көруге қазақ жігіттерінің де, ақсақал-қарасақалдарының да әбден еті өліп кеткелі де 25 жыл боп қалды. Қыздары да, әлгі жігіттері мен ақсақал-қарасақалдары да тілінен, ұлттық тәрбиесінен жұрдай мақұрым боп бара жатқан халқымыз бүйте берсе енді қандай күйге түсетінін ойлағанда үрейің ұшып, зәрең қалмайды. Ал біздің үкімет жақтағылар бұл ұлттық қасіретімізге тоқтау салудың орнына, қайдағы бір шетелдік гендерлік саясат деп аталатынды үлгі етіп, әлгі сұмпайылықтың бәрін «еуропаланғанымыздың», «озық елдер қатарына қосылғанымыздың», «жаһанданғанымыздың», «өркениетті бола бастағанымыздың нышаны» деп тіпті, мақтаныш тұтатын сыңайы бар. Биліктің де, әлгі ақсақалдардың да «Біз жастарға сенеміз»-деп жүрген жастары осылар.
Ұлттық намыс дегеннен шығады, мына бір уақиға есімнен кетпейді. Шалқар қаласындағы қазақ мектебінде тоғызыншы сыныпта оқимын. Мектептен қайтып келе жатып дәл асхананың алдында үстіне майка, бұтына шорт-дамбал киген, бес-алты әлде орыс, әлде еуропалықты қазақтың жап-жас жігіттері оңдырмай сабап жатқанын көрдім. Сөйтсек, әлгілерге біздің жігіттер «Так нельзя ходить» десе, аналар «у нас в Ленинграде так ходят» деген көрінеді. Ал бұлар «а у нас так не ходят» деп бас салып сабаған екен. Ал қазіргі қазекемдер ше? Қазіргі қазекемдер жат жұрттықтарға өйтпек түгіл өздерінің шырпыдай сидиған қыздарының ышқырлығы төмен түсіп майқұйрығы көрініп, семіз қыздарының шолақ майкадан қарны салбырап, кіндігі үңірейіп, бұтындағы бір елі дамбалы абұйырын жабар-жаппас боп тұрғанына да көзі үйренген. Оларға мынауың не деудің орнына басына орамал тартып, ұзын көйлек киген қыз көрсе, әлдебір беймәлім жануарды көргендей үдірейе қарайды. Ал аты күллі қазаққа мәшһүр бір шонжар «Немене орамал тартып бәрің бірдей молда боп кеттіңдер ме?» деп зіркілдеді. Егер ол шонжар өзі ұлттық тәрбие көрген дұрыс адам болса, «Міне, әлгі жалаңаш-жалпы, ашық-шашық жүретін желөкпе бикештер осы орамал тартқан қыздардан үлгі алуы керек» дер еді-ау. Керісінше, ол әлгі жалаңашбикелерді «Еліміздің болашағы, мен осыларға сенемін» дейтін сияқты. Әнебір жылы Жаңаөзен қаласының әкімі қоғамдық орынға, әкімшілікке қыздар мен әйелдердің әлгіндей жалаңаш-жалпы, тәнін ашып-шашып тұратын лыпамен келуіне тыйым салып еді орыс газеттері мен «31 канал» телеарнасының орысша шолушылары әкімді күстаналап шу шығарды. Осының өзі-ақ діні жат, тілі жат кім-кімнің де бізге деген пиғылы қандай екенін осыдан-ақ аңғарсақ-шы.
Қазір әсіресе, Еуропа мен АҚШ та бүкіл мұсылман әлеміне қарсы сұрқия саяси да, әскери де әрекеттер ашықтан-ашық жасалып жатқаны мәлім. Мысалы, Франция мен Англияда мұсылман қыз-келіншектерінің басына орамал тартып, ұзын көйлек киіп оқу орындарына, мекемелерге баруына тыйым салынғанына он жылдай боп қалды. Франция бізден діні де, тілі де, салт-дәстүрі де, ішкен-жегені, киген киімі де, тіпті, мына жарық дүниеге көзқарасы да басқа ел. Ал, мектептерге орамал тартып келуге тыйым салу арқылы қазақ басшылары кім болғысы кеп жүр деп ойлайсыз? Бұл жәй еліктеу ме, саяси жағымпаздық па, әлде елімізде қазаққа, жалпы мұсылмандыққа қарсы жасырын бір ұйымдардың істеп отырғаны ма? Айтпақшы, Англияда әнебір кезде әйел-еркегі аралас мыңдаған адам анадан жаңа туғандай тыржалаңаш күйінде қала көшелерімен шерулетіп өтті. Қазақстандағы орыстілді телеарналар оны да бізге қайталап көрсетіп, міне, хұқық бостандығы, міне демократия, міне еркіндік дегенге дейін барды. Оны ата-аналар үйінде ұл-қыздарымен, келін-кепшіктерімен қатар отырып көрді. Ал екі сөзінің бірінде Еуропада өйтеді, Ресейде бүйтеді деп соларды үлгі етіп аузының суы құрып отырып лепіретін не Парламент депутаттары не үкіметтегілер ұрпақты азғындату үшін әдейі көрсетіліп отырған хабар-ошарларға тоқтау салайық демек түгіл, осының бәрін адам хұқығы, гендерлік саясат жетістігі деуден де тайынар емес. Олар орамал тартқан қыздар мен тақия киген жігіттерді емес әлгіндей тыржалаңаш жабайылықтың аз ғана алдындағы аузына темекі, қолына сыра қыстырып былапыт сөзді сапырып баратқан жастарды «еліміздің болашағы», «біз осы жастарға сенеміз» деп отыр.
Егер біз бүгінгі ұрпағымыздың манадан бері айтылып отырған кесел-дертін бұдан әрі жасыра берсек, бұл ең ауыр қылмыс жасаудан еш кем емес. Жасыратын дәнеңе де қалған жоқ, біз қазір жас ұрпағымызды азғындатып алдық. Бұлардың ұлтымызға қауіптілігі осы күні кім екені белгісіз, әйтеуір хауіпсіздік комитетіндегілер мен жоғарыдағылар террористер деп атайтындардан еш кем емес. Өйткені, терроризм қанша күшті болса да бір ұлтты түгел құртып жібере алмайды. Ал өзге елге, өзге бір ұлтқа деген құлдық санадан арылмақ түгіл өз тілін, өз мәдениетін құрметтемейтін мәңгүрт ұрпағы жылдан-жылға көбейіп бара жатқан ұлт ақыры бірте-бірте жоқ боп кетеді. Орысша сөйлейтіндердің тілімен айтқанда бұл қасірет «медленная смерть», асықпай алатын ажал деп аталады. Бүгінде Қазақстандағы телеарналар күндіз-түні көрсетіп жатқан клиптер де, шетелдік фильмдер де, ән деуге келмейтін бас-аяғы жоқ айқай-ұйқай музыка да, ең аяғы «Нысана» деп аталатын театрсымақтағы мұғалімін екіқабат қып қоятын оқушылар да бүгінде бүкіл сана-сезімі әлеміш, алмағайып күйге түскен қазіргі қазақ халқы үшін теракт атаулыдан әлдеқайда залалды да қауіпті. Бұлардың бәрі қазақты жоқ қып жіберуге бағышталған жымысқы жоспармен әдейі жасалып жатыр. Міне, осының бәрін көре тұра елге танымал ақсақалдардың «Мен жастарға сенемін» деп жалған да жәдігөйлікке баратын себебі неде деп ойлайсыз? Өйткені, ол ақсақалдардың өздері Мәскеу басқарған 70 жыл ішінде қазақ сауатсыз, қазақ мәдениетсіз, қазақ артта қалған, қазақ жалқау, қазақты адам қылған орыс деген ұғым миына әбден сіңіп, жүрегіне ұя салып орнығып қалған құлдық сананың адамдары. Бұл бір.
Екіншіден, кімнен, қай елден тәуелсіздік алғанын атап айтпайтын, әйтеуір «тәуелсіз» деген сөзді қосарлап айтатын және Ресейге вассалдық менталитетінен әлі де арылмаған Қазақстанның әрі жаңа, әрі көне билігі қазақты ғасырлар бойы қалыптасқан «аға ұлтқа» құлдық санасынан арылтып, ұлттық санасын оятуды 25 жыл бойы әдейі қолға алған жоқ. Ал, 70 жыл бойы миына құлдық сана сіңіп қалған ақсақалдар бүгінгі өкіметке қазақтың ұлттық намысын, ұлттық санасын оятайық деуге өресі де, батылдығы да жетпейді. Олар сондықтанда бар жауапкершілікті келешектің мойнына жүктеп «Мен жастарға сенемін» деген мәдени-жәдігөйлік сөзді қайталай береді. Ал келешекке, келер ұрпаққа сену үшін бүгінгі ағабуын, бүгінгі атабуын олардың санасына сол ұлттық құндылықтарды, ұлттық рухани қазынаның артықшылығын сіңіріп, ұғындырып отыруы, әуелі өздері соны қолға алуы керек.
Бұл үшін яғни, жастардың ел болашағы екеніне сенімді болу үшін оларға ұлттық бағыт-бағдар, ұлттық тәрбие беретін үлкен бір жоба ашу керек. Ол жоба қысқаша:
1.Ең әуелі ана тілін қадірлеуге, бір-бірімен ана тілінде сөйлесуге үйрету, тіпті ана тілінде сөйлететін мәжбүрлік туғызу.
2.Ең әуелі ата-бабаның ғасырлардан бері сақталып келе жатқан, Кеңестік Ресейге бодан болған 70 жыл ішінде жойылуға айналып, бүгінде жұрнағы ғана сақталған ата-баба дәстүрін, салтын, әдет-ғұрпын, үрдістерін сақтауға жастайынан баулу.
3.Қазақстан ең әуелі қазақтың елі, қазақтың жері екенін қазақ жастарының санасына сіңіру.
4.80 пайызға жуық қазақ және тілі, діні бір ұйғыр, өзбек, татар, әзірбайжандар тұратын Қазақстанды көп ұлтты деп жариялауды тоқтату. өйткені, 400-ден астам әртүрлі ұлт тұратын Ресей басшылары да, қарапайым орыс та Ресейді «многонациональная страна» дегенді айтпайды. Бұл–орыс елі дейді.
5.Ұлттық тәрбиені сабақ ретінде мектептерге енгізу.
6.Телеарналардағы Ресейден келетін ұлттық жаратылысымызға қайшы ақпараттарға әсіресе, жалаңаш-жалпы адамдарды көрсететін, кісі өлтірушілер мен әртүрлі хайуандыққа толы жын-жыпыр, азғындық, кинофильмдерге тыйым салу.
7.Шетел музыкасын жаппай уағыздауға тыйым салу.
Қанша айтсаң да келеге келуден қалған тағы бір қасірет бар. Ол–шет жұрттан келген миссионерлер ұлттық намыстан мақұрым қыз-жігіттерімізді өз дініне оп-оңай «үйіріңмен үш тоғыз» деп кіргізіп жатқанына не билік тарапынан, не діни басқарма тарапынан пәрменді күрестің жоқтығы. Қазір жат дінге өтіп кеткен қазақ жастарының саны миллионнан асып кетті. Оны айтасыз-ау, әлгі орамал тартқан қыз-келіншектерге қысым жасауды айтпағанда, еліміздегі терроризмге қарсы күрес дегеннің өзі көп ретте ислам дініне қарсы күреске ұқсап тұрған сияқты көрінеді. Осыған қарап біздің жоғарғы жақта мұсылманға, ислам дініне қарсы және кейбір шет елдіктермен байланысы бар әлдебір жасырын қызмет ететіндер жоқ па деген де күмәнға берілетініміз де рас. Тіпті, дін басқармасы бастығы-муфтидің басындағы бас киімінің өзі Ресей христиандары дінбасы баскиімінің көшірмесі деуге келерлік. Тек біздікінің түсі ақ матадан тігілгені болмаса қалған пішімі Ресей христиандарының басшысыныкінен айнымайды. Біздің дінбасымыз да әлгі көзі тірі қарт коммунист ақсақалдармен биліктегілердің айтқанын қайталап «мен жастарға сенемін» деген сыңайдағы жалаң сөздерді қайталайды. Ау, жүздеген, мыңдаған қыздарымыз бен жігіттеріміз басқа дінге көшіп, бір-бірімен орысша сөйлесіп, жан-дүниесінде ұлттық нышан, белгі қалмай баратқанын көре тұра көрмеген болып «Біз жастарға сенеміз!», «Жастар біздің болашағымыз» деу барып тұрған қылмыс емес пе?! Әлде бұл сөздің аржағында бұл тек қазақтың елі емес, алдағы уақытта мұнда ұлты 140 ұлтпен мидай араласып кеткен дүбәралар елі орнайды, олардың ұлты «қазақстандық» деп аталады деген арсыздық саясат жатыр ма, асыра айтсақ Алла кешірсін!
Бір ойшылдың артында «кітап оқуды қойған адам –ойлануды қойған адам» деген сөз қалған екен. Қазіргі қазақ жастары –кітап оқымайтын, өздері де ешнәрсе жазбайтын жастарға айналды. Демек, біздің еліміз кітап оқымайтын, тек қантөгіс және сексфильмдер көретін, казинолар мен ойын автоматтарының, түнгі клубтар еліне айналды деген сөз. Қазақстанның бас қаласы Астана көшелерінде қазақша газет-журнал емге жоқ. Оның есесіне дүңгіршектер толған Ресейдің газет-журналдары. Кинолар әлі де орыс тілінде түсіріледі. Қазақ жастары көретін «Жаужүрек мың балада» 16 жасар қыз ХІХ ғасырда ата-анасының оң жағында отырып екіқабат боп қалады, жетіқараңғы түнде айдаладағы бір түп жусанға қарап қай ауыл қай жерде екенін білетін қазақ шалы «Шал» деген фильмде ауылдың сыртына сідікшаптырым жерге шығып қойларымен бірге адасып кетеді, телеарналардағы «Жаңалықтардан» еститіні сәбиді зорлаған педофилдер мен асылып өлген, өзін-өзі өртеп не көп қабатты үйден секіріп өлгендер.Рас, теледидардан ара-тұра жастар тәрбиесі деген сөздерді де естіп қаламыз. Қош делік! Бірақ бізде бүгінде жүріп жатқан жастар тәрбиесі ұлттық, яғни, қазақы тәрбие емес. Ол конгломераттық, яғни, дүбәралар өсіретін тәрбие. Өйткені,»Жас Отан», «Жастар конгресі» және басқа да жастар ұйымдарының қазақ мәселесін, дініміздің, тіліміздің мәселесін қозғап, ата-баба дәстүрін, ұлттық ойын-сауықтарымыз бен ұлттық мейрамдарымызды көркейтейік деген іс-шараларын көрген емеспіз. Теледидардан «Біз–еліміздің болашағымыз, Елбасының саясатын қолдаймыз, елу мемлекеттің қатарына қосылайын деп жүрміз, қосылуға жақындап қалдық» деп мойнына көк шүберек байлап, қолдарына көк жалауша ұстап шуылдап тұрған және сенбілікке шығып көше тазалап жүрген немесе «Астана жас қала», «Арман қала», «үйлері зәулім көкке бой көтерген сұлу Астана» деп хормен ән салып тұрған бір топ жастарды көрсету – ұлттық тәрбиені, ұлтымыздың ертеңгі елтұтқаларын даярлау емес. Қысқасы, «Мен жастарға сенемін», «Жастар –біздің болашағымыз» деп жалаң ұран тастау ұлттық тәрбие емес. Бұл әшейін, өз басындағы міндетті жастардың өзіне, сосын келер күнге аудара салу ғана. Иә, бір ұлт жер бетінен жойылар кезде ең әуелі оның жастарының тілі шұбарланады, сосын олар өз тілінде сөйлеуді мүлде тоқтатады, ұлттық салт-дәстүрден мақұрым болып, ұлттық намыс деген не екенін білмейтін болады. Бүгінгі қазақтың жағдайы дәл осыған жетті. Не істемек керек?
Мырзан Кенжебай Жастар мәселесі конгломерат
АЛМАТЫ ТРАМВАЙ ДЕПОСЫНЫҢ ОРНЫНА САУДА…
КҮДІКТІЛЕРДІҢ АДВОКАТЫ ҰЗЫНАҒАШТА ӨЛТІРІЛГЕН ҮШ…
КЕЙКІНІҢ БАСЫН ЖАСЫРЫП ӘКЕЛГЕН МҰХАМЕДИҰЛЫНЫҢ…
АЛМАТЫДАҒЫ СЛЕКИШИНА ЗОРЛАНҒАН ИЗОЛЯТОРДА ТАҒЫ…
Пікір қалдыру үшін жауабын жазыңыз:
Жазасың-ау Мырзан аға, Естір құлақ бар ма екен жазғаныңды!...
Алла жар болсын сиздей агаларга Мырзан Кенжебай ага! Оте накты, мыкты жазылган, дин жолында журген муфтият туралы да акикатын жазыпсыз! Иш казандай кайнайды, куресуге дармен жоктын, кейпин киип отырмыз! Алланын каргысы атсын бул биликти! Маган десе 1000 мешит соксын, 1000 рет кажылыкка барып кайтсын, 24 сагат намаз окысада, бул жогарыда казах халкын жаншып, билеп-тостеп отырган бирнеше топ тозактын тубине тусер! Себеби каншама мусылман казахты кан каксатып отыр, мазак кылды_тилин, динин, тарихын, каншамасын олтирди, каншамасын карызга батырды, каншамасын баска динге киргизди, бок дуние ушин отанымыздын келешегине оте улкен кауип тондирип отыр бул билик! Бул жогарыдагы тобырга Алла Тагала перде койып та койган шыгар, коздерине, кулактарына, журектерине- екижуздиликтери ушин, айтпесе барлык жерде жазылып та, айтылып та жатыр, осыншама корсокырлыктарынын себеби осыда шыгар! Бир касиетти бабамыз айткандай, ай жигиттер - бул бок дуние, камшынын сабындай гана, Кудайдын жолынан ауыткымандар
ұлар құс 2016-10-25 21:32:14
Мырзан ағаға жастарға ақыл -өнеге беріп отыратын салаға нұсқау беруші, жəне қазақ телевизиясына нұсқаушы болса деп армандаймын.өйткені ақылы бар адамнан ақыл алмасақ оның өзі кінə ғой.білмегенді білгеннен алу парыз.
«кітап оқуды қойған адам –ойлануды қойған адам» Керемет сөз, қазір жастар кітап оқымайды.
Оқып отырып жылағың келеді. Біз тегі кімбіз!
Рахмет аға! Сiз тағы да дөп басып шындықты айттыңыз. Енді осыдан шығар жол бар ма?! Қайткенде түзелер екен мына қазақ?! Дендеп кеткен кеселге ем қонар ма екен?! Бәрінен бұрын, қандай ем қолданса болады?
Айтылған сөз ойдан міндетті тірде шығады міндетті түрде " уайым-ер қорғаны, есі барлық, бұл дүниеде ең жаманы, қолы тарлық" деп Айбай атамыз айтқанда онда қазақтың әлі азуы ілінетін жерлер бар тек жіберіп алмаумыз керек
Біз Қазақстан емес, Қазақ елі болсын десек, қазақтардың дүниежүзілік құрылтайы сияқты емес, бос шығындалып тамақ жеп, танысып қайта салмауымыз керек. Біздің барлық облыстағы мыңдаған əр саладағы мықты деген арыстарымыз жағадан бас шығарып, бір жерде бірігіп күлтөбе ордабасындай елдің тағдырын нақты шешетін тоқтамды ақыл шешімдерді жыл сайын бірнеше мəрте кездесіп ортаға салып əр жаққа тарытыламастан, жоғарыға шегелеп нəтижемен бекіттіріп отырулары қажет. Кəзіргі күндегі экономикамыздың, еліміздің дамуына көлбеу боп тұрған проблемаларды, дініміздің іріткілерін, тіліміздің дамуының кедергілерін, жеріміздегі ескі атаулардан құтылу, шегарамызды қатыру, шетел қандастарымызды тоқтаусыз көшіру жəне мыңдаған мəселелерді ортада талқылап шешіп отырса нұр үстіне нұр жауады.
мен Мырзан Ағатайды қанша жыл бойы жазғандарын оқып келемін апырау менің ішімдегіні тап басып айтыпты -ау деп отырам оқыған сайын.Көрініп тұрған нəрсені жетеріне жеткізіп айту Ағаға тəн.Айтары бар сіздей Аға сіз жазбай қалсаңыз іздеп отыратын хəлге жеттік.Сіз айтпасаңыз кім айтады мына "қазақшамыз да ып келеді деп өтірік сайраған "--қоғамдағы арамдарға.
Ілияс Есенберлин Көшпенді қазақ туралы роман-эпопея жазып əлемді таңқалдырды.Мырзан аға сіз орыстанған қазақ туралы роман жазуға тиіс сияқты болып көрінеді .Қазақтың кəзіргі Бұқар жырауы- сіз!
жаңалықтар Қазақстан Ресей Қытай АҚШ Алматы Астана Назарбаев елбасы қылмыс президент Нұрсұлтан Назарбаев сот ауыл
ҚАЗАҚСТАННЫҢ ҚАЙ ҚАЛАЛАРЫНДА ТҰРҒЫН ҮЙ БАҒАСЫ АРЗАНДАП ЖАТЫР?
ЕЛБАСЫ МЕМЛЕКЕТТІК ТУДЫ КӨТЕРУ САЛТАНАТТЫ РӘСІМІНЕ ҚАТЫСТЫ
ҚАЗАҚСТАН ЭКСПОРТ КӨЛЕМІН ҚАЛАЙ АРТТЫРДЫ?
Кремльде Путин мен Си Цзиньпиннің кездесуі басталды
Ақ үй Трамп пен Путин кездескенде қандай тақырыптарды талқылайтынын хабарлады
Ақ үйдегі жұмысшы әйелдердің жалақысы ерлермен салыстырғанда 21 мың долларға кем
Алматыда барахолкадан шыққан өрт ауыздықталды (ВИДЕО)
Ливанда сириялық босқындар тұратын лагерь өртеніп кетті (ВИДЕО)
Қырғызстанда тұрғындар 19 жастағы қызды құлдыққа сатылып жатқан жерінен құтқарып қалды
Басын 180 градусқа дейін бұра алатын 15 жастағы жігітке жұрт таңғалуда (ВИДЕО)
Желіде Шығыс Қазақстан - Алтайдың ерекше табиғаты жайында видео жарияланды (ВИДЕО)
Жетекші, жоба авторы: Біләл ҚУАНЫШ
Техникалық директор: Тәліп НҮСІП
Бас редактор: Әсем ӘЛМУХАНБЕТҚЫЗЫ
Ескерту! Кез келген материалды көшіру және жариялау үшін редакцияның арнайы рұқсатын алу қажет!
Авторлық құқықтар және жанама құқықтар толық сақталады. Авторлар пікірі мен редакция көзқарасының сәйкес келе бермеуі мүмкін. Жарнама мен хабарландырулардың мазмұнына жарнама беруші жауап береді.
Facebook Twitter Instagram VK
Меншік иесі: "Қамшы" ақпараттық агенттігі, ҚР Ақпарат және Коммуникация министрлігінің №16300-ИА куәлігі берілген.
«Qamshy Media» ЖШС © 2012-2017 design & dev.: kazakhsoft.com